บาทเปิด 35.18 บาทต่อดอลล่าร์ อ่อนค่า
เงินบาทเปิดตลาด 35.18 บาทต่อดอลล่าร์ อ่อนค่าจากวานนี้ คาดระหว่างวันแกว่งแคบรอปัจจัยใหม่หนุนทิศทาง
12 ก.ค. 2559

เงินบาทเปิดตลาด 35.18 บาทต่อดอลล่าร์ อ่อนค่าจากวานนี้ คาดระหว่างวันแกว่งแคบรอปัจจัยใหม่หนุนทิศทาง
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.18 บาท/ดอลลาร์ อ่อนค่าจากช่วงปิดตลาดเย็นวานนี้ที่ 35.12/14 บาท/ดอลลาร์
"เปิดตลาดเช้านี้บาทอ่อนค่าจากช่วงเย็นวานนี้ ขณะที่ค่าเงินในภูมิภาคเคลื่อนไหวในลักษณะผสมผสาน ตลาดยังรอดูปัจจัยใหม่เข้ามา" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 35.10-35.20 บาท/ดอลลาร์
"ทิศทางบาทวันนี้น่าจะแกว่งตัวในกรอบ เพราะหลังจากประกาศตัวเลขจ้างงานนอกภาคเกษตรฯ ของสหรัฐไปแล้วก็ยังไม่มีปัจจัยใหม่ที่สำคัญเข้ามา" นักบริหารเงินฯ กล่าว